open-index/open-wikipedia-markdown huggingface dataset:
Nonylfenoletoxylat

**Nonylfenoletoxylat** er et kjemisk stoff. Det blir brukt ved rengjøring av forskjellige materialer.

Nonylfenoletoxylat blir klassifisert som meget farlig for enkelte organismer i havet.

Nonylfenol har hormonforstyrrende effekter som for eksempel resulterer i at hannfisker kan bli tvekjønnet og at forplantningen kan bli forstyrret.

I henhold til EUs begrensningsdirektiv får verken nonylfenoletoxylat eller nonylfenol bli solgt eller brukt i konsentrasjoner som overstiger 0,1 prosent.

## Eksterne lenker
*Miljøstatus i Norge: Miljøgifter 
*Miljødirektoratet: Kjemikalier
CSKA Sofia

**PFK CSKA Sofia** (bulgarsk: ПФК ЦСКА София – *PFK TsSKA Sofija*) er en av de mest populære og suksessrike fotballklubbene i Bulgaria. CSKA står for **Tsentralen sporten klub na armijata** (bulgarsk: Централен спортен клуб на армията – *Hærens sentrale sportsklubb*) CSKA Sofia har vunnet hele 31 ligatitler og 23 cupgull, og sammen med Rangers FC og Celtic FC fra Skottland har klubben vunnet flest nasjonale titler i Europa.

Klubben er lokalisert i Sofia, hovedstaden i Bulgaria, og spiller sine hjemmekamper på hjemmestadiumet Bulgarska Armija. Klubben ble etablert 5. mai 1948.

Klubben ble før 2015/2016-sesongen degradert til 3. nivå i bulgarsk fotball på grunn av økonomisk rot.

## Meritter
* **[[A PFG]] (31):** 1948, 1951, 1952, 1954, 1955, 1956, 1957, 1958, 1958–59, 1959–60, 1960–61, 1961–62, 1965–66, 1968–69, 1970–71, 1971–72, 1972–73, 1974–75, 1975–76, 1979–80, 1980–81, 1981–82, 1982–83, 1986–87, 1988–89, 1989–90, 1991–92, 1996–97, 2002–03, 2004–05, 2007–08

## Eksterne lenker
*
Veteranbåt

En **veteranbåt**, eller et **veteranskip**, er betegnelse som ofte brukes om eldre fartøyer. Betegnelsen er upresis, og det finnes ingen eksakte kriterier for når et skip skal kunne omtales som "veteran", noe som har ført til at ordet mister sin betydning utenom dagligtale.

I den seriøse delen av norsk fartøyvern, det vil si hvor man driver restaurering og vern etter antikvariske prinsipper, brukes nå betegnelsen *vernet skip* om de som er vurdert av Riksantikvaren og gitt status som verneverdige. Noen ganske få skip/båter er fredet iht. lov om kulturminner, det vil si de har et enda sterkere vern.

Fartøyer som er vernet eller fredet har mulighet for å søke om støtte til nødvendig restaureringsarbeid. Riksantikvaren fordeler midler som er tildelt over statsbudsjettet og tillegg finnes andre kilder som Kulturminnefondet og diverse private stiftelser som ønsker å bidra til å ta vare på Norges flytende kulturminner.

Fartøyer som er vernet eller fredet får etter søknad lettelser i en del offentlige avgifter og de kan "i størst mulig grad å få beholde sitt opprinnelige arrangement" med hensyn til sjøfartsdirektoratets regelverk. Dette er for å unngå at nye forskrifter skal føre til uønskede ombygninger eller redusere verdien som flytende kulturminne.

De fleste fartøyer som er vernet eller fredet er også medlemmer i Norsk Forening for Fartøyvern.

Der er også startet egne fartøyvernsentere som tar vare på kunnskap om gammel byggekunst ved å restaurere slike båter.

Det er per i dag følgende fartøyvernsenter i Norge som arbeider med støtte fra Riksantikvaren:

*Bredalsholmen Dokk og Fartøyvernsenter i Kristiansand som konsentrer seg mest om stålskip.
*Hardanger Fartøyvernsenter i Norheimsund som arbeider mest med trefartøyer og innredning.
*Nordnorsk Fartøyvernsenter og Båtmuseum i Gratangen som arbeider "all round" og i tillegg har som hovedoppgave å ta vare på gamle båtmotorer og kunnskap og dokumentasjon knyttet til disse.

## Eksterne lenker
* Riksantikvarens sider om fartøy og kystkultur 
* Riksantikvaren om vernestatus
* Liste over skip som er vernet og fredet
* Norsk Forening for Fartøyvern
* Bredalsholmen Dokk og Fartøyvernsenter
* Hardanger Fartøyvernsenter
* Nordnorsk Fartøyvernsenter og båtmuseum
Kystkultur

**Kystkultur** er et samlebegrep for det som særpreger livet langs kystene. Det brukes og oppfattes på flere ulike måter:  Ofte tenkes det mest på livet og aktivitetene i tiden før utjevningen av livsvilkår skjøt fart for alvor etter krigen, men i en del sammenhenger kommer det fram meninger om at kystkultur er det som skjer på kysten *nå*, mens fortidens kystkultur er historie og folkeminne. 

Først i relativt ny tid har en blitt bevisst at livet langs kysten ikke var likt livet innover i fjordene og innlands forøvrig. Allerede her viser det seg uklarheter i hva man egentlig oppfatter som «kystkultur», idet mange mener at mye av det som tidligere foregikk inne i fjordene, var kystkultur.

Det er nå i gang innsamling av gjenstander, arbeidsmetodebeskrivelser, fortellinger og annet, hovedsakelig av historisk art, som skal belyse hva fortidens kystkultur besto i. Kulturarrangementer som Kystsogevekene og opprettelse av lokale museer i skjærgårdskommuner er en del av dette.

Mye arbeid blir også lagt ned i å ta vare på og restaurere båter, bygninger, kulturlandskaper, husdyrraser og bruksgjenstander samt føre kunnskap videre ved å gi opplæring i gammelt håndverk til nye generasjoner.

Fiskeri- og kystdepartementet har en ordning med finansielle midler til kystkultur siden 2003. I 2011 ble det bevilget 9,25 millioner kroner.

## Eksterne lenker
* Den nordiske kystkultur særart og livskraft
* Om kystkultur på Riksantikvarens nettside
* Miljøstatus i Norge: Kystkultur
* Nettsiden til Kystverket
* Fiskeri- og kystdepartementet: Kystkultur
* Vern av faste Kulturminner langs kysten
GA-FA

**GA-FA** er gartnernæringens fagsenter og forsøksring. Den ble grunnlagt i Vestfold 1969.

GA-FA bistår med forsøk, utvikling, sortsprøvinger samt veiledning.

Den blir finansiert via oppdrag, medlemskontingent samt jordbruksavtalen.

Per 2022 er senteret lokalisert i Gjennestadtunet i Stokke i Sandefjord

## Referanser


## Eksterne lenker
*
Summer Bishil

**Summer Bishil** (født 17. juli 1988 i Pasadena i California) er en amerikansk TV- og filmskuespiller. Hun ble først kjent for rollen som Jasira i filmen *[[Towelhead]]*.

I 2006 ble Bishil valgt til å spille hovedrollen i Alan Balls nye film, Towelhead, en bearbeidelse av romanen med samme navn. Hun fullførte dessuten filmingen av Wayne Kramers prosjekt, *[[Crossing Over]]*, med Harrison Ford, Sean Penn, Ray Liotta samt Ashley Judd.

I 2007 ble Bishil valgt av Variety som én av ti skuespillere å se på. Under Young Hollywood Awards i 2008 ble hun valgt som «One to Watch».

## Tidlig liv og karriere
Bishil ble født av en tysk-meksikansk amerikansk mor og en far som er saudiarabisk statsborger av indisk opprinnelse. Hun var den yngste i en familie på tre barn (to døtre, én sønn). De bodde i Pasadena til hun var tre år, da hennes familie flyttet til Saudi-Arabia og så til Kongedømmet Bahrain. Der var hun elev ved U.S. Depattment of Defense School, The Bahrain School, da angrepet 11. september 2001 inntraff, noe som førte til at familien vendte tilbake til USA.

Bishil, hennes bror og mor vendte tilbake til Sør-California da hun var fjorten år, hvor hun fullførte et uavhengig studieprogram for high school. Å vende tilbake til USA var ikke enkelt i begynnelsen.

Bishil ønsket å bli skuespiller i en alder av fem. Hun var imidlertid fjorten år før hun tok sin første skuespillerleksjon. Ni måneder senere underskrev en manager og et byrå en kontrakt med henne. 

Bishils første rolle var i et kortvarig serie, *[[Just for Kicks]]*, som ble sendt på den amerikanske kabel-TV-kanalen Nickelodeon, etterfulgt av flere opptredener i barneshows innen hun fikk sitt gjennombrudd i *[[Towelhead]]*.

## Filmografi

## Referanser


## Eksterne lenker
*
Knut Nustad

**Knut Gunnar Nustad** (født 1968) er en norsk sosialantropolog. Han er professor ved Sosialantropologisk institutt ved Universitetet i Oslo og har tidligere jobbet ved Norsk utenrikspolitisk institutt. Han har også vært redaktør av NUPIs tidsskrift *Internasjonal politikk*.

Han er cand.mag. fra Universitetet i Oslo (1993), og har en mastergrad fra University of Cambridge (1994). Han har en doktorgrad fra samme universitet (1998); for doktorgradsavhandlingen sin, *Community leadership and development administration in a [[Durban]] squatter settlement*, fulgte han livet i en av sørafrikansk slum i halvannet år. I 2003 gav han ut boken *Gavens makt: Norsk bistand som formynderskap*.

## Eksterne lenker
* Knut Nustads profil hos UiO
Meise

**Meise** er et sted og en kommune i den belgiske provinsen Flamsk Brabant.

## Referanser


## Eksterne lenker
* Kommunens nettside
Gerald R. Ford internasjonale lufthavn

*Må ikke forveksles med [[Ford airport]]*

**Gerald R. Ford internasjonale lufthavn** (IATA: **GRR**, ICAO: **KGRR**) er en flyplass i Kent County i Michigan i USA. Den er oppkalt etter tidligere president Gerald Ford, som var fra området. Flyplassen dekker byen Grand Rapids og den vestre delen av delstaten. 

Flyplassen ble åpnet i 1964. I 1977 fikk den status som internasjonal flyplass. I perioden 1997-2001 var den kraftig ombygd med blant annet nye rullebaner og ny terminal.

I 2004 hadde Gerald R. Ford internasjonale lufthavn for første gang mer enn 2 millioner passasjerer i året.

## Eksterne lenker
*
Jevgenij Trefilov

**Jevgenij Vasiljevitsj Trefilov** (russisk: Евгений Васильевич Трефилов, født 4. september 1955) er en russisk håndballtrener og tidligere håndballspiller.

Trefilow var aktiv som spiller i 15 år, først med SKIF Krasnodar, og senere for Urosjai Krasnodar, Dynamo Astrakhan og Burevestnik Krasnodar.

Hans trenerkarriere begynte i 1984 i hjembyen Krasnodar. Fram til 1990 trente han damelaget Kuban Krasnodar, som under hans ledelse vant seriemesterskapet i 1988. Fra 1992 var han trener for Rossijanka Volgograd. Fra 1993 til 1995 var han assistenttrener for det russiske kvinnelandslaget, og var deretter trener for kvinnenes juniorlandslag. I 1997 ble han assistenttrener under den legendariske Vladimir Maksimov for det russiske herrelandslaget, som vant VM-gull samme år. 

1997 vendte Trefilov igjen tilbake til kvinnehåndball da han ble trener for AdyIF Majkop. Året etter overtok han treneransvaret for HC Lada Togliatti, som ble seriemestere i 2002, 2003, 2004, 2005 og 2006. I 2002 vant de også Cupvinnercupen.  I 2006 forlot han Lada Togliatti for å overta som trener for Zvezda Zvenigorod. Under hans ledelse ble Zvezda seriemestere i 2007, og vant samme år også den europeiske EHF-cupen. I 2008 førte han klubben til seier i Champions League.

Den 22. desember 1997 overtok Trefilov også treneransvaret for det russiske kvinnelandslaget, som vant VM-gull i 2001, 2005, 2007 og 2009. De vant også sølv i EM i 2006 og sølvmedalje i OL i 2008.

Trefilov regnes som en autoritær trener, og kan ofte reagere svært emosjonelt under kampene.

## Referanser
Zaventem (kommune)

**Zaventem** er en kommune i landskapet Dijleland i den belgiske provinsen Flamsk Brabant. Brussel lufthavn ligger i Zaventem.

## Referanser




## Eksterne lenker
*
Zaventem

**Zaventem** kan referere til:

* Zaventem (kommune), kommune i den belgiske provinsen Flamsk Brabant.
* Brussel lufthavn (nederlandsk: Luchthaven Zaventem / fransk: Aéroport de Zaventem), internasjonal flyplass i Zaventem i Flandern, ved Brussel i Belgia.
Radio P5 Risør

**Radio P5 Risør** (tidligere kalt **Radio Risør**) er lokalradioen for Risør og Gjerstad. Denne stasjonen er nå lagt ned.
Radio P5 Risør var søsterkanalen til Radio P5 i Arendal.

## Eksterne lenker
* Radio P5
Mummimamma

**Mummimamma** er en av figurene i Tove Janssons ni bøker om Mummitrollet, utgitt fra 1945 til 1970. Hun er moren til Mummitrollet, og hun er gift med Mummipappa.

Hun bærer alltid  en svart veske og er alltid grei og snill, nærmest som «inkarnasjonen av alle ønskedrømmer om den fullkomne mor og husmor». Mummimamma representerer tryggheten, og beskrives som snill og hjertegod, med omsorg for alle slags skapninger. Hun gir sønnen stor frihet, men er også vàr for hans bekymringer. Mummimamma bor i det blå mummihuset, hun holder familien samlet og gir aldri opp Hun er behersket og kontrollert, og utøver sin oppdragelse og omsorg på en diskret, umerkelig måte.

Mummimamma er bygget på inntrykk fra forfatterens egen mor, Signe Hammersten-Jansson.

## Referanser
Piasecki Aircraft Corporation

**Piasecki Aircraft Corporation** er en amerikansk helikopterprodusent med hovedkontor i Essington, Pennsylvania. Selskapet ble grunnlagt i 1955 av helikopterpioneren Frank Piasecki.

## Historie
I 1936 dannet Frank Piasecki og en gruppe ingeniør-studenter ved University of Pennsylvania selskapet P-V Engineering Forum for å designe og bygge sitt eget helikopter. Selskapet ble i 1946 omdøpt til Piasecki Helicopter Corporation. I 1955 forlot Frank Piasecki selskapet, og navnet ble endret til Vertol Aircraft Corporation, som senere ble oppkjøpt av Boeing.

Frank Piasecki og flere av hans opprinnelige medarbeidere grunnla i 1955 Piasecki Aircraft Corporation for å arbeide med nye VTOL-konsepter (**V**ertical **T**ake **O**ff and **L**anding). Selskapet fokuserte på utvikling av avanserte helikopter-konfigurasjoner, og større løfte-evne og høyere marsj-hastighet var viktige mål. Selskapet er forhandler for det polske PZL Swidnik W-3A Sokol-helikopteret, og produserer også varmeapparater for fly.

I 2008 utfører selskapet flytester med det eksperimentelle helikopteret Piasecki X-49, et Sikorsky SH-60F «Oceanhawk» helikopter ombygd og modifisert av Piasecki Aircraft Corporation.

## Flytyper
* Piasecki 16H-1 – 1962
* PA-59K/VZ-8P – 1958
* PA-59N «Seageep» 1961
* PA-59H «Airgeep II» – 1962
* PA-39 – 1980-tallet
* Piasecki PA-97 – 1986
* Piasecki X-49 – 2007

## Kilder
*Piasecki Aircraft Corporation – Heritage of Innovation Besøkt 8. mars 2015

## Eksterne lenker
* Piasecki Aircraft Corporations hjemmeside Besøkt 8. mars 2015
Rolf Trolle Andersen

**Rolf Trolle Andersen** (født 14. mars 1945 i Oslo) er en norsk diplomat. Han var hoffsjef ved Det kongelige hoff fra 2004 til 2009. 

## Bakgrunn
Rolf Trolle Andersen er sønn av ambassadør Rolf Andersen og barnebarn av den danske utforskeren av Grønland, marinekapteinen Alf Trolle. Han er utdannet cand.jur.

## Diplomatisk virke
Etter endt utdannelse som jurist begynte Andersen som aspirant i Utenriksdepartementet i 1971. I 1973 ble han ambassadesekretær i Ottawa. Fra 1979 var han førstesekretær ved Norges ambassade i Athen. I 1990 ble han ambassadør i Romania med sideakkreditering til Moldova. Han var senere ambassadør i Hellas og var fra 1998 til 2004 Norges ambassadør i Paris. Etter en kortere periode som ambassadør til Østerrike ble han utnevnt til hoffsjef.

Andersen har som diplomat hatt oppgaver som knyttet til Norges rolle i fredsforhandlinger i Midtøsten. Han overtok i 1994 ansvaret som Utenriksdepartementets koordinator for fredsprosessen etter Terje Rød-Larsen og satt med dette til 1997. I sitt virke i Utenriksdepartementet har Andersen også vært spesialrådgiver for spørsmål knyttet til Antarktis. Han spilte en sentral rolle i arbeidet med utarbeidelsen av miljøprotokoll for kontinentet.

## Hoffsjef
Andersen ble i 2004 utnevnt til hoffsjef. Han var i denne stillingen øverste leder for virksomheten ved hoffet og har fungert som kongens rådgiver. Stillingen som hoffsjef har også medført at Andersen har hatt seremonielle og protokollære oppgaver. Han har vært medlem av ordensrådet og skattmester for St. Olavs orden og har vært ordenens kansler og leder for ordensrådet for Den kongelige norske fortjenstorden.

Stillingen som hoffsjef ble 2. februar 2009 overtatt av Åge Bernhard Grutle.

## Tilbake i diplomatiet
I statsråd 14. november 2008 ble Andersen utnevnt til ambassadør i Bern i Sveits. Han fikk i 2009 sideakkreditering som ambassadør i Liechtenstein og ved Den hellige stol.
 
## Utmerkelser
Andersen ble i 1991 utnevnt til ridder av første klasse av St. Olavs Orden. Kongen forfremmet i 2006 Andersen til kommandør med stjerne «for fortjenstfullt virke i H.M. Kongens tjeneste».

I 2004 ble han utnevnt til storkors av Republikken Italias fortjenstorden. Spanias konge utnevnte 26. mai 2006 Andersen til storkors av Den sivile fortjenstorden.

I 2014 mottok han storkorset av den pavelige Sankt Gregor den stores orden.

## Referanser
Moon Sun-myung

**Moon Sun-myung** (født 25. februar 1920 i Nord-Pyongan, død 2. september 2012) var grunnleggeren og lederen av den religiøse bevegelsen Den forente familie. Han vokste opp i en prestbyteriansk familie. Da han var 15 år gammel hevdet han at Jesus Kristus viste seg for ham og spurte Moon om han ville fullføre det arbeidet han selv ikke hadde fått utføre. Etter dette skal Moon ha hatt stadig åndelig kontakt med Moses, Buddha, Abraham og igjen Jesus.

Etter å ha begynt å forkynne, grunnla han sin første kirke «Broad Sea Church» i Nord-Korea i  1946. Kort tid etter ble han sendt til en fangeleir hvor han satt i tre år. Han ble frigjort av FN-soldater under Koreakrigen. Etter løslatelsen dro han til Sør-Korea og i 1954 organiserte han Den forente familie.

## Referanser


## Eksterne lenker
*
Greta Sårheim Veien

**Greta Sårheim Veien** (født 27. januar 1955 på Breim i Gloppen kommune) er en norsk førskolelærer og tidligere friidrettsutøver som kombinerte noe uvanlig spydkast og diskoskast på høyt nasjonalt nivå. Hun ble norsk mester i spyd i 1973 og 1978, og har ytterligere seks NM-medaljer. Sårheim Veien representerte idrettslaget Breim IL.

## Idrettskarriere
Sårheim Veien var en av de ledende kvinnelige spydkasterne i Norge på 1970-tallet og hennes personbeste på 53,26 meter, står som det 8. beste resultat i Norge med den gamle spydtypen. Hennes personbeste i diskos på 49,96 meter fra et stevne i Førde, 27. mai 1978 gir henne niendeplass på listene over Norges beste gjennom alle tider.
 
Hun har sju NM-medaljer i spyd, hvorav to gull fra 1973 og 1978.
Under NM i 1977 vant hun to bronsemedaljer, en i spyd og en i diskos.

### NM-medaljer

## Referanser


## Eksterne lenker
* NRKs fylkesleksikon om Greta Sårheim Veien
ASUS Eee PC

**Asus Eee PC** er en nett-PC som finnes i flere versjoner, som 701, 701SD, 900, 900A, 901, 1000, 1000HD.

Asus Eee er beregnet på enkelt kontorarbeid. Standard konfigurasjon er 1 GB RAM, skjerm mellom 7-10", Intel skjermkort og en billig Intel Celeron 900 ULV/Atom 1.6 Ghz prosessor. I 901 eller nyere har man N trådløs nettverk forbindelse, Atom prosessor.

Man kan velge mellom SSD disk og vanlig harddisk.

## Kompatible operativsystemer
Fordi Eee PC bruker en standard x86 prosessor, vil det meste av operativsystemer kunne fungere.  Følgene operativsystemer er kjent for å virke:
* Linux OS: Xandros, Ubuntu, Ubuntu Eee, Fedora, openSuSE, Debian, Mandriva, 
PCLinuxOS, Arch Linux, Puppy, Backtrack
* BSD OS: NetBSD 4.0 og senere versjoner, FreeBSD, OpenBSD 4.4
* Solaris OS: OpenSolaris compatible.
* Microsoft Windows OS: Windows XP SP2, Windows Vista og Windows 7 kompatibel.
* Andre kompatible Operativsystemer: Syllable, Mac OS X

## Spesifikasjon
Alle modeller har skjerm med LED baklys.

Den nye Asus N10 som ennå ikke er utgitt, vil ha bedre skjermkort Geforce 9300M og 10.2" skjerm.

Alternativ til EEE er Acer Aspire One eller MSI U100 Wind

Det finnes også Eee Box B202 som er et stasjonær alternativ for NettPC uten skjerm.

## Referanser




## Eksterne lenker
* 
*  minibærbar med spillytelse
Italias Grand Prix 2004

**Italias Grand Prix 2004** var et Formel 1-løp arrangert 10. – 12. september 2004 på Autodromo Nazionale Monza i Italia. Det var det femtende løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var Giorgio Pantanos siste løp i Formel 1.

## Eksterne lenker
*
VM i turn 2003

Det 37. **[[verdensmesterskapet i turn]]** ble arrangert i perioden 16. til 24. august 2003, i Anaheim i USA.

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt
Knut Andreas Olsen

**Knut Andreas Olsen** (1944–2008) bedre kjent som **Knutta**, var en profesjonell trubadur fra Arendal, Aust-Agder.

## Bakgrunn
Knutta vokste opp på Eydehavn, og begynte allerede med sang og musikk i søndagsskolen. Han kjøpte gitar for konfirmasjonspengene, og spilte 50-talls rock i ungdomstiden. Hans musikalske karriere var mer eller mindre basert rundt Folkets Hus Eydehavn. Han spilte i rockebandet *Hot Five*, bl.a  som var revyorkester for den tradisjonelle Granerevyen i Arendal i 1962 og 1963. Han debuterte i samme revy som tekstforfatter, komponist og artist i 1967, og var med i 16 revyer. 

Han arbeidet innen industrien før han han startet som profesjonell trubadur i 1982 på heltid, med utgivelse av LP-en *Det har raba ifra tåga...*. Han ga ut flere musikkalbum, og tok jobber som trubadur for kommuner, lag, foreninger og næringsliv i Vest- og Aust-Agder. 

## Priser
Knutta mottok Aust-Agder fylkes kulturpris i 1990 og Folkets Hus hederspris post mortem i 2008.

Han ble begravet i Stokken kirke 20. august 2008. Representanter fra lokalt arbeidsliv, idrettslag, Eydehavnmuseet, Filadelfia, Arbeiderpartiet med flere, møtte i begravelsen. Minnetale ble hold av bl.a fylkesordfører i Aust-Agder, Laila Øygarden, ordfører i Arendal, Torill Rolstad Larsen og arbeiderpartileder i Aust-Agder, May Britt Lunde.

## Utgivelser
* 1982 LP/MC – *Det har raba ifra tåga....*
* 1983 MC – *Slipp deg løs....*
* 1985 Visebok – *Det har raba ifra tåga og andre nye Sørlandsviser* ISBN 82-7360-006-8
* 1988 LP/MC/CD – *Fra spøk te’ alvor*
* 1990 MC – *Viser fra Arendal*
* 2002 CD – *Lett blanding fra Arendal*
* 2004 CD – *[[Det har raba igjen...nye og kjente spor...]]*

## Eksterne lenker
* Hjemmeside
* NRK – Knutta utfordrer Sørlandstoppen
Lillebæltsbroen (1935)

**Lillebæltsbroen** eller **Den gamle Lillebæltsbro** over Lillebælt var den første faste forbindelse mellom Jylland og Fyn. Den kombinerte vei- og jernbanebroen ble dels bygget under den store depresjonen for å holde arbeidsløsheten nede; arbeidet ble startet i 1929 og varte til 1935, og broen ble innviet 14. mai samme år.

Broen er 1&nbsp;178 meter lang og 20,5 meter bred. Fri seilingshøyde er 33 meter. Broen er utstyrt med 2 jernbanespor og 2 meget smale kjørefelt. Broen erstattet fergeforbindelsen mellom Strib og Fredericia.

Broen ble avlastet i 1970, da den nye Lillebæltsbroen overtok en stor del av veitrafikken.

Det er Banedanmark som står for vedlikehold av broen. De fem brofagene ble malt i perioden 2003–07, sist brofagene hadde blitt malt var i perioden 1966–71.

## Eksterne lenker
* Broen i highways.dk
* Litteraturliste fra Danmarks Vej- og Bromuseum
Jamesoniaslekten

***Jamesonia*** er en liten slekt av bregner innenfor hestesprengfamilien (Adiantaceae), som sammen med den meget nærstående slekten *[[Eriosorus]]* danner en monofyletisk gruppe i Latin-Amerika. I tillegg er slekten *Pterozonium* relativt nærstående.

Slekten henføres i moderne, internasjonal systematikk til en familie man kaller Pteridaceae, og som omfatter også hestespreng-gruppen.

Antall arter er minst 16, og de vokser i kjølige, fuktige høyland 1&nbsp;500-5&nbsp;000 meter over havet i Sør-Amerika fra sørlige Mexico og sørvover til Bolivia og Brasil, med hovedbestanden i Andesfjellene. Slekten er ung, diversifisert og habitatet er økologisk sett ungt. 

*Jamesonia pulchra* ble beskrevet allerede i 1830.

## Arter
Denne slekten omfatter minst 16 kjente arter, og noen av dem er:
* *[[Jamesonia pulchra]]*
* *[[Jamesonia cuatrecasasii]]*
* *[[Jamesonia alstonii]]* (Mexico)
* *[[Jamesonia blepharum]]*
* *[[Jamesonia robusta]]*
* *[[Jamesonia laxa]]*
* *[[Jamesonia imbricata]]*
* *[[Jamesonia canescens]]* (Colombia)
* *[[Jamesonia bogotensis]]* (Colombia)
* *[[Jamesonia brasiliensis]]* (Colombia, Brasil)
* *[[Jamesonia pulchra]]*
* *[[Jamesonia scammanae]]*
* *[[Jamesonia rotundifolia]]*
* *[[Jamesonia goudotii]]*
* *[[Jamesonia peruviana]]*
* *[[Jamesonia cinnamomea]]*
* *[[Jamesonia verticalis]]*

## Referanser


## Eksterne lenker
* 
* Jamesonia i American Journal of Botany
Det har raba igjen…nye og kjente spor…

***Det har raba igjen...nye og kjente spor...*** er et musikkalbum fra Knut Andreas Olsen (Knutta) fra Eydehavn.

Albumet ble utgitt i 2004 og var Knuttas sjette og siste albumutgivelse før han døde i 2008. «Det har raba ifra tåga» er Arendalsuttrykk for at snøen har rast fra taket. Første elleve spor er nyprodusert, hvor syv er ikke publisert tidligere. Sporet «Barnas vår» er om Knuttas oppvekst på Eydehavn.

Albumet er produsert i «Sandfield Studio» på Tromøy med Kenneth Sandåker som lydtekniker, produsent var Knut Andreas Olsen, og Knut Hegland var med-produsent.

## Sporliste
#«Rev i seil» – 2:57
#«Sommer igjen» – 2:48  
#«Barnas vår» – 3:14
#«Vals over Skagerrak» – 3:15 (Tekst: Knut Frognes)
#«Kråke søker måke» – 3:09
#«Nostalgi (Til ein motfallen, gammal, kamerat)» – 3:56 (Tekst: Harry Hansen)
#«Skjærgårdsliv» – 3:16 (Tekst: Finn Tysland Johnsen )
#«Trebårverdier» – 3:13
#«Det har raba ifra tåga» – 3:04                
#«I pollen» – 2:22
#«Høst i Grunnesund» – 3:23
#«Heime i Åmli» – 4:06 (Mel: North to Alaska/Michael Phillips )
#«Bi ba ba – Ungkarsvise fra Gjerstad» – 3:12
#«Regattavise» – 3:22
#«Villkatt» – 2:29 (Tekst: Magnus Buflod )
#«Trygt i havn» – 3:20
#«Sørlandsvise i januar» – 2:51
#«Det er lettere å drive» – 2:36
#«Sommernatt ved bålet» – 3:25
#«Ho Maren» – 3:11
#«Alle har et ansvar» – 3:54
#«Som en perle skinner» – 2:51
#«Alt er det samme her sør» – 2:44

*Alle melodier unntatt spor nr. 12 er komponert av Knut Andreas Olsen
*Alle tekster unntatt spor nr. 4. 6. 7. 15 er skrevet av Knut Andreas Olsen

## Artister
*Knut Andreas Olsen – sang og gitar
* Knut Gunnar Hegland - piano/keyboard/bass
*Ole «Kelly» Kvamme – bassgitar (Inger Marie Gundersen band)
*Dag Tynes – slagverk
*Ole-Bjørn Gullbring – trekkspill.
*Roger Amundsen – gitar på «Barnas vår»
Svømming under Sommer-OL 2008 – 200 meter fri kvinner

Øvelsen **200 meter fri damer** i Sommer-OL 2008 fant sted mellom 11. og 13. august i Beijing nasjonale vannsportsenter. 

Det ble avholdt seks innledende heat, hvor de fleste hadde maks antall svømmere med, åtte. Plasseringene som blir oppnådd i de enkelte heatene hadde ikke direkte betydning, bare utøverne med de seksten beste tidene gikk videre til semifinalene. De to semifinaleheatene hadde hvert åtte svømmere.  Svømmerne med de åtte raskeste tidene igjen gikk til finalen, hvor de konkurrerte i ett siste heat om sluttresultatene.
 
Kvalifikasjonskravene for øvelsen var 1.59,30 (A-krav) og 2:03,50 (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

## Medaljevinnere

## Rekorder

Før denne konkurransen var verdens- og den olympiske rekorden som følger:

## Resultater

### Heat

### Semifinaler

#### Semifinale 1

#### Semifinale 2

### Finale
Kerri Walsh

**Kerri Lee Walsh** (født 15. august 1978 i Santa Clara, California er en profesjonell amerikansk sandvolleyballspiller.

Walsh og lagkamerat Misty May-Treanor er gullmedaljører i sandvolleyball både i sommer-OL 2004 i Athen samt sommer-OL 2008 i Beijing.

## Tidligere år
Walsh ble født i Santa Clara, California. Hun vokste opp i Saratoga, California.

## High school
Som elev ved high school spilte Walsh innendørs volleyball ved Archbishop Mitty High School i San Jose, California. Hun tok eksamen i 1996.

I high school-konkurranser spilte hun mot sin nåværende partner, Misty May-Treanor.

## College
Walsh fortsatte på Stanford University, hvor hun vant nasjonale titler i 1996 samt 1997 og ble medlem av USAs landslag i 1999 og 2000. Hun tok eksamen ved Stanford university i 1999 med bachelorgrad i amerikanske studier.

## Profesjonell karriere
Welsh spiller profesjonell sandvolleyball i den amerikanske AVP Tour samt internasjonalt i FMB World Tour.

23. juli 1996 toppet Walsh $ 1 million i fortjeneste.

## De olympiske leker

### Sydney 2000
Welsh spilte i sommer-OL 2000 i Sydney på det amerikanske innendørskvinnelandslag, som fikk en fjerdeplass. Hun misset flere av de første konkurransene på grunn av en falsk positiv dopingtest. Etter å ha avlagt prøve på nytt, ble Walsh frikjent og fikk tillatelse til å fortsette å spille.

### Athen 2004
Under sommer-OL 2004 i Athen vant Walsh og May-Treanor gullmedalje i kvinnenes sandvolleyball uten å tape en eneste konkurranse.

### Beijing 2008
21. august 2008 vant Walsh og Treanor gull for USA i sommer-OL i Beijing ved å beseire det førsteseedete kinesiske laget til Wang Jie og Tian Jia. May-Treanor og Walsh har ikke tapt et eneste sett i noen av de seneste olympiske sommerlekene.
## OL-medaljer
*  2004  Athen &ndash; **Gull** i Sandvolleyball kvinner  USA
*  2008  Beijing &ndash; **Gull** i Sandvolleyball kvinner  USA
*  2012  London &ndash; **Gull** i Sandvolleyball kvinner  USA
## Øvrige meritter
* 2008: FMB-verdensmester i Gstaad
* 2005: FMB-verdensmester i Berlin
* 2003: FMB-verdensmesteri Gstaad
* Vinner av førti verdensserieturneringer
* 2005, 2006 og 2007: Kåret til Det internasjonale volleyballforbundets sportsprofil

Walsh har kallenavnet Six Feet of Sunshine og er 1.91 meter høy.

Hun er bosatt i Hermosa Beach, California og er gift med den amerikanske sandvolleyballspilleren Casey Jennings.

## Referanser


## Eksterne lenker
* 
* 
*
Øyen

**Øyen** er to garder i Sør-Odal og også navnet på øyen som gardstuna ligger på. De to gardsnavna skilles offisielt som Øvre Øyen og Nedre Øyen (egentlig Øverøyen og Nerøyen). Øyen er Storsjøens største øy. I dag er det to gardsbruk på Øyen som er bofaste. Hytter står på Bergenden, Vestby, Fjellbo, Holmestrand, Øyensbråten og på Moengnes som ligger på Engene. På Nylenda står bare noen falleferdige hus. Øyen er et viktig område for flere dyrearter.

## Historie

Øyen har en eldgammal bebyggelse hvor den første boplassen kan være over 2 000 år gammal. Området har historier om både konger og plyndringer. Omkring 1300 ble garden delt i et øvre og et nedre bruk slik det fortsatt er i dag. Øyen er kanskje Oppstads eldste bosted og het før 1400 *Ullarøy* på gammalnorsk etter guden Ull. Siden ble navnet forkorta til *Øya*. Formen *Øyen* er i dag en stivna dativform av dette navnet, og ikke riksmålets hankjønnsform «øyen». Uttalen av navnet er *ejjn*, med e-lyd, fordi *øy* uttales *ejj* på det stedegne målet odøling. Deler av øyen hører til Seimsjøen naturreservat.

På Øyen har det vært et helt samfunn for seg med fem store gardsbruk og over 12 husmannsplasser. Mange av disse plassene kan man ennå finne rester av i skogen. Ute i Storsjøen ligger Rovøya. Der ute var det både husmannsplass og danseplass. Det ble visstnok tatt 10 øre for å ro folk over fra Bergenden til festplassen og 20 øre tilbake. Tidligere var Øyen et svært sentralt sted, da båtveien var den letteste framkomstveien i bygden. Herfra var det kort vei til både Sand og Mo over Storsjøen og til Oppstad langs Oppstadåa. Her ute har det også vært en egen skole som først sto på haugen på tunet til Øvre Øyen. I 1918 ble den flytta ut til Bergenden på nordenden av Øyen, og i 1920 ble den nedlagt. Skolen ble holdt i den ene enden av størhuset som står på Øvre Øyen i dag.

## Gammalt på Øyen

På Øyen har det blitt funnet en hel del gamle gjenstander. En steinøks, noen pilspisser, et skår av en klebersteinsbolle og en gammal bjørnesaks fra 1800-tallet er eksempler på ting som har blitt funnet. Noe har blitt sendt til Universitetets Oldsaksamling i Oslo. Ovenfor bebyggelsen på Øyen begynner den bratte stigningen opp Brattberget. Andre navn på dette berget er Korpberget og Varden. På veien opp ligger to fangstgroper og på toppen fire gravrøyser. Fra toppen kan man se til Spiksetvarden og enda lenger. Like bortafor de fire gravrøysene ligger enda en røys til i skogen.

## Dyreliv

Flere spesielle fuglearter holder til på Øyen. For blant annet grønnspett, dvergspett, vendehals, vipe, jordugle, dvergfalk, rosenfink, stjertmeis, bøksanger, perleugle og tretåspett er øyen et viktig yngleområde. Den er også et viktig rasteområde for steinvender, leveområde for jerpe og et viktig beiteområde for fiskeørn.
Engene

**Engene** er ei langstrakt øy i Storsjøen i Sør-Odal. Øya er nesten fem kilometer lang. Den ligger mellom Vesleåa på den ene sida og Songnessjøen, Nora, Grunnsjøen og Seimsjøen på den andre sida. Området er viktig både for jordbruk og båtferdsel.

## Topografi

Vesleåa kommer fra Songnessjøen i Storsjøen og ender opp i Oppstadåa ved Seimsjøen. En holme der heter Grøntua. På grunn av lite fall i Vesleåa kan den renne begge veier, alt etter hvor stor forskjellen er mellom vannstanden i Glåma og i Storsjøen. Det er dette spesielle fenomenet som danner det unike deltaområdet som har gitt helt særegne egenskaper for jordbruk og gitt meget gode muligheter for et rikt dyre- og planteliv. Engene er en del av et naturlig fuglefotdelta som faktisk er skapt av denne forlengelsen av Oppstadåa når den renner oppover fra Glåma og inn i Storsjøen. Dette er det eneste tilfellet i Norge hvor dette skjer i noe merkbart omfang. Deler av øya inngår i Seimsjøen naturreservat.

Engene er et viktig yngleområde for makrellterne. Sammen med Vesleåa og resten av Oppstadåa er øya også et veldig viktig leveområde for bever.

## Bruk av området

Alle gardene i Oppstadbakken hadde enger på denne øya eller på andre sida av Vesleåa. Kvaliteten på høyet som ble slått her var så god at personer som hadde god greie på høy kunne se forskjell på høy som var slått på Engene og det som var slått andre steder i bygda. Grunnen til dette er at vannet flommer opp over jorda her hver vår.

Enga som hørte til Nust heter Likarholtet eller Likhellholtet etter ei steinhelle som ligger ved sjøkanten på østsida. Dette er det eneste stedet på øya hvor fjellet kommer opp i dagen. I den tida da kretsen omkring Austvatn hørte til Oppstad sogn ble alle døde derfra begravet på Oppstad kirke. Ved likferd ble den døde rodd over Storsjøen til Likarhella, og derfra videre til Oppstad kirke.

Skinnbergsenga som lå på andre sida av Vesleåa var ei slåtteng under Auli og er i dag kjent som Ringås. Herfra går det bru over til Ringås båthavn som ligger på vestsida av Engene. Videre fra båthavna går det en vei på fylling over Nora til Veverneset på Øyen. Flere hytter er satt opp på øya.

## Eksterne lenker

* Elvedeltadatabasen
Furuvednematode

**Furuvednematode** (*Bursaphelenchus xylophilus*) er en rundorm tilhørende furuvednematodene. Den millimeterstore rundormen bor i nåletrær. Den eksisterer i levende trær, men helst i tømmer, hugstavfall samt trevirke. Den er et fryktet skadedyr på nåletrær, og finnes lengre sør i Europa. 

Furuvednematode er en såkalt *[[dørstokkart]]* som ennå ikke har spredt seg til norske skoger, men dette kan skje, ved import av trevirke eller at den kan følge med embalasje av trevirke. Derfor er arten oppført i Fremmedartslista 2018 med status *svært høy risiko*.

Furuvednematoder kan bare bevege seg over korte avstander og blir spredt av biller, særskilt furubukker.

Den skaper visning samt død. I varmt klima kan dette foregå raskt. Det er uvisst hvor fort det eventuelt vil hende i Norge.

Den stammer fra Nord-Amerika og er spredd til Kina, Japan, Korea, Taiwan og Mexico.

I 1999 ble furuvednematoden *Bursaphelenchus xylophilus*, påvist i Portugal. Antageligvis kom den dit i kinesiske trepaller. Der har den per 20. august 2008 ødelagt ni millioner mål med furuskog. Den er ikke påvist andre steder i Europa. Det alvorligste angrepet var i Japan og hadde sin topp i 1979. Da var 25&nbsp;% av furuskogene infisert. Tilsammen døde det trær tilsvarende 2,4 millioner kubikkmeter trevirke.

## Referanser




## Litteratur
* Bakke, Alf. 1990. *Furubukkene og dens samboere.* Insekt-Nytt (15) 1, side 3-6.

## Eksterne lenker
*
Svømming under Sommer-OL 2008 – 100 meter brystsvømming kvinner

Øvelsen **100 meter brystsvømming damer** ved Sommer-OL 2008 fant sted fra 10. til 12. august i Beijing nasjonale vannsportsenter.

Kvalifikasjonskravene var 1.09,01 (A-krav) og 1.11,43 (B-krav).

Norge var ikke representert i øvelsen.

## Oversikt
Alle tider er China Standard Time (UTC+8)

## Resultater

### Heat

### Semifinaler

#### Semifinale 1

#### Semifinale 2

### Finale
Lars Petter Forberg

**Lars Petter Forberg** (født 16. april 1947) er norsk tidligere offiser (oberst i Luftforsvaret ) og diplomat. Han var fra 1996 til 2004 hoffsjef ved Det kongelige hoff.

 Forberg har militær bakgrunn fra Luftforsvaret. Han arbeidet i 25 år i ulike stillinger ved hoffet, blant annet som kongens adjutant. Karrieren ved hoffet ble avsluttet som hoffmarskalk og hoffsjef. Etter at han i 2004 gikk av som hoffsjef, begynte Forberg en karriere som diplomat. Forberg har siden 2004 vært Norges ambassadør til Sveits, stasjonert ved Norges ambassade i Bern. Han ble samme år sideakkreditert som ambassadør ved Den hellige stol og fra 2005 til Liechtenstein.  I august 2008 fratrådte han som ambassadør, tok permisjon fra Utenriksdepartementet for å være rådgiver for emiren av Qatar, han  Hamad ibn Khalifa Al Thani (født 1952).  I 2013 var han pensjonist, bosatt i Skjåk der en av emirens elleve sønner var på reinsjakt i 2013.

## Utmerkelser
Forberg er siden 2004 innehaver av storkors av St. Olavs orden. Forberg ble i 1997 utnevnt til kommandør av Den Kongelige Norske Fortjenstorden. Spanias konge utnevnte 21. april 1995 Forberg til storkors av Den sivile fortjenstorden. Forberg ble i 1998 av Estlands president utnevnt til første klasse (tilsvarende storkors) av Den hvite stjernes orden. Han er også innehaver av 1. klasse av Storfyrst Gediminas av Litauens orden. For sin tjeneste i Forsvaret har han mottatt Forsvarsmedaljen og Luftforsvarets vernedyktighetsmedalje med tre stjerner. Fra Hoffet har han mottatt Kongehusets 100-årsmedalje.

## Referanser


## Kilder
* «Fra Kong Harald og Sveits til eneveldig emir» av Marianne Løland, *HegnarOnline*, 5. august 2008
* «Paven ønsket Norges nye ambassadør velkommen til Vatikanet», *Katolsk Informasjonstjeneste*, 16. desember 2004
Argyrochosmaslekten

***Argyrochosma*** er en slekt av bregner innenfor hestesprengfamilien. De tilhører gruppen av flikbladete bregner som lever i halvtørre, varme habitater – *[[Cheliantoides]]*.

Genetisk står de innen samme familie nærmere slekten *[[Pellaea]]* enn *[[Notholaena]]*.

*Argyrochosma* vokser bare i Amerika, fra nord til sør. Det er om lag 20 arter i slekten, og de kalles ofte for **«false cloak ferns»** på engelsk.

Bladene er oftest under 40 cm lange og uten hår, de har blågrønne eller grågrønne deler, og er normalt flikete med to rekker av fliker, som hos så mange andre bregnegrupper.

## Arter
Av de 20 artene i slekten, er disse ganske utbredte:
* *[[Argyrochosma dealbata]] (Argyrochosma dealbata)*
* *[[Argyrochosma fendleri]] (Argyrochosma fendleri)* 
* *[[Argyrochosma incana]] (Argyrochosma incana)*
* *[[Argyrochosma jonesii]] (Argyrochosma jonesii)*
* *[[Argyrochosma limitanea]] (Argyrochosma limitanea)*
* *[[Argyrochosma microphylla]] (Argyrochosma microphylla)*

## Litteratur
* Windham, M. D. (1987), «Argyrochosma, a new genus of cheilanthoid ferns». *American Fern Journal* 77, side 37-41. 

## Eksterne lenker
* 
* ''Argyrochosma'' på Jepson Flora Project, Berkeley, California.
Stadler Rail

**Stadler Rail AG** er en sveitsisk togprodusent, basert i Bussnang. Den ble grunnlagt som *Ingenieurbüro Stadler* i 1942 av Ernst Stadler i Zürich. Stadler har også produsert trikker (bybanevogner) og fikk i 2014 sin første bestilling av tunnelbanemateriell.

Storaksjonær Peter Spuhler kjøpte seg inn i selskapet i 1989. Siden da har selskapet vokst fra et par titalls ansatte i Sveits til 6000 ansatte pr. 2013 - hvorav halvparten i Sveits, resten i land som Tyskland, Ungarn,  Polen og Belarus. Omsetningen lå på ca. 17 milliarder kr i 2013.

Stadler er kanskje mest kjent for sine FLIRT-tog. Pr. 2014 har de levert over 900 av dem. NSB bestilte 50 slike motorvognsett i 2008 og har økt bestillingene siden; de første kom på skinner i 2012.

## Togtyper
Stadler har blant annet levert følgende togtyper:
*Stadler Allegra
*Stadler FLIRT
*Stadler GTW
*Stadler KISS
*Stadler SPATZ
*Stadler Variobahn
*Bernina Express panoramavogner
*Glacier Express panoramavogner

Under produksjon:
*Stadler EC250

## Referanser


## Eksterne lenker
*
Monte San Savino

**Monte San Savino** er en kommune i Provinsen Arezzo i den italienske regionen Toscana.

Den grenser til kommunene  Arezzo, Bucine, Civitella in Val di Chiana, Lucignano, Marciano della Chiana, Rapolano Terme (SI).

## Frazioni

Kommunen omfatter følgende *[[frazione|frazioni]]*:

Alberoro, Dreini, Gargonza, Montagnano, Palazzuolo, Verniana
## Severdigheter

### Kirker o.l.
*Chiesa dei Santi Tiburzio e Susanna
*Chiesa della Compagnia del Suffragio
*Chiesa della Misericordia, nota anche come Pieve vecchia o chiesa dei Santi Egidio e Savino
*Chiesa di San Giovanni
*Chiesa di Santa Chiara
*Convento di Sant'Agostino
*Sinagoga
*Santuario di Santa Maria delle Vertighe

### Annet
*Palazzo di Monte e giardini pensili
*Logge dei Mercanti
*Palazzo Pretorio
*Il Cassero

## Kjente personer fra Monte San Savino
* Andrea Contucci detto il Sansovino 
* Papa Giulio III
* Giulio Salvadori
* Ezio Bartalini
* Niccolò Soggi
## Referanser


## Eksterne lenker
*
Pellaeaslekten

***Pellaea*** er en slekt av bregner innenfor hestesprengfamilien. De tilhører gruppen av flikbladete bregner som lever i halvtørre, varme habitater – Cheliantoides.

Genetisk står de innen samme familie svært nær nærmere slekten *[[Cheilanthes]]*, enkelte grupper av forfatetre plasserer en del arter (for eksempel den afrikanske *Pellaea viridis*) vekselvis i de to slektene.

Pellaea vokser i Amerika, fra nord til sør, i sentrale Afrika, og i østlige Australia samt New Zealand. De kalles ofte for **«cliff brakes»** på engelsk.

## Arter
Av artene i slekten, er disse ganske utbredte:
* *Pellaea* seksjon *Pellaea* (Nord-Amerika)
** *[[Pellaea atropurpurea]]*
** *[[Pellaea glabella]]*
** *[[Pellaea wrightiana]]*
** *[[Pellaea truncata]]*
** *[[Pellaea ovata]]*
* *Pellaea* seksjon *Ormopteris* (Sør-Amerika, Brasil)
** *[[Pellaea cymbiformis]]*
* *Pellaea* seksjon *Platyloma* (Australia, New Zealand)
** *[[Pellaea rotundifolia]]*
** *[[Pellaea falcata]]*
** *[[Pellaea calidirupium]]*
* *Pellaea* seksjon *Holcochlaena* (Afrika)
** *[[Pellaea calomelanos]]*
** *[[Pellaea dura]]*
** *[[Pellaea viridis]]*
** *[[Pellaea boivinii]]*

## Eksterne lenker
* 
* Bregnearter i Arizona
Montemignaio

**Montemignaio** er en kommune i Provinsen Arezzo i den italienske regionen Toscana.

Den ligger ca. 30&nbsp;km. fra Firenze, og grenser til kommunene Castel San Niccolò, Pelago (FI), Pratovecchio, Reggello (FI) og Rufina (FI).

## Frazioni

Kommunen omfatter følgende *[[frazione|frazioni]]*:

Pieve, Molino, Castello, Cerreto, Prato, Campiano, Casodi, Cozzo, Masso, Poggiolino, Forcanasso, Santo, Serraia, Valendaia, Treggiaia, Fornello, Cameronci, Liconia, Vignola, Consuma, Secchieta, Fossatello, Masso Rovinato, La Fonte, Assillo, Brustichino.

## Severdigheter
* Kirken *Chiesa di Sant'Agata*
* Oratorio della Madonna delle Calle
* Pieve di Santa Maria Assunta
## Referanser


## Eksterne lenker
*
Monterchi

**Monterchi** er en kommune i provinsen Arezzo i den italienske regionen Toscana.

Den grenser til kommunene Anghiari, Arezzo, Citerna (PG), Città di Castello (PG) og Monte Santa Maria Tiberina (PG).

## Frazioni

Kommunen omfatter følgende *[[frazione|frazioni]]*:

Borgacciano, Fonaco, Le Ville, Padonchia, Pianezze, Pocaia, Ripoli

## Severdigheter
*Cappella di Santa Maria di Momentana
*Chiesa di Sant'Apollinare
*Chiesa di San Simeone
*Chiesa di San Benedetto
*Chiesa di Sant'Angelo
*Chiesa della Madonna Bella

## Referanser


## Eksterne lenker
*
Notholaenaslekten

se teksten

***Notholaena*** er en slekt av bregner innenfor hestesprengfamilien. De tilhører gruppen av flikbladete bregner som lever i halvtørre, varme habitater – *[[Cheliantoides]]*.

Genetisk står de innen samme familie relativt nær nærmere slekten *[[Argyrochosma]]*, som også (men i mindre grad) har et pulveraktig dekke på bladene som hindrer uttørking og saltskader. Bladene er dobbeltflikete, som hos så mange andre bregneslekter.

*Notholaena* vokser i Amerika, fra nord til sør, samt i sentrale og vestlige  Europa. De kalles ofte for **«cliff brakes»** på engelsk.

## Arter
Av artene i slekten, er disse ganske utbredte:
* *[[Notholaena standleyi]]* – «Star fern» – sørvestre USA 
* *[[Notholaena californica]]*
* *[[Notholaena grayi]]* – sørvestre USA, Mexico 
* *[[Notholaena bryopoda]]* – Mexico 
* *[[Notholaena marantae]]* – Europa
* *[[Notholaena neglecta ]]*

## Eksterne lenker
* 
* Bregnearter i Arizona
Montevarchi

**Montevarchi** er en kommune i Provinsen Arezzo i den italienske regionen Toscana. Den ligger ved Arnoelven og grenser til kommunene Bucine, Cavriglia, Gaiole in Chianti (SI), Pergine Valdarno, San Giovanni Valdarno og Terranuova Bracciolini.

## Frazioni

Kommunen omfatter følgende *[[frazione|frazioni]]*:

Caposelvi, Levane, Levanella, Mercatale Valdarno, Moncioni, Rendola, Ricasoli, Ventena

## Personer fra Montevarchi
*Isidoro Del Lungo, historiker
*Francesco Mochi, billedhugger
## Referanser


## Eksterne lenker
*
Marciano della Chiana

**Marciano della Chiana** er en kommune i provinsen Arezzo i den italienske regionen Toscana.

Den grenser til kommunene  Arezzo, Castiglion Fiorentino, Foiano della Chiana, Lucignano og Monte San Savino.

## Frazioni

Kommunen omfatter følgende *[[frazione|frazioni]]*:

Badicorte, Cesa, San Giovanni dei Mori

## Severdigheter
*Chiesa di Santa Lucia e di San Michele Arcangelo
*Chiesa dei Santi Stefano e Andrea (15. årh.)

## Referanser


## Eksterne lenker
*
Astrolepisslekten

**Astrolepisslekten** (latin: *Astrolepis*) er en slekt av flerårige bregner innenfor hestesprengfamilien. De tilhører gruppen av flikbladete bregner som lever i halvtørre, varme habitater – *[[Cheliantoides]]*. Den ble først beskrevet i 1989 og 1992.

Bladene er dobbelt flikete som hos så mange andre grupper av bregner, og bladene er grågrønne og hårdekte på oversiden og grønnbrune eller gulgrønne på undersiden. Hos hybridarten *Astrolepis integerrima* er bladene nesten sort-grå, med brun-grå undersider.

Astrolepis vokser i Amerika, fra nord til sør. Habitatet er ørken eller halvørken. Høyden er inntil 45 cm. 

## Arter
Av artene i slekten, er disse ganske utbredte:
* *[[Astrolepis sinuata]]* eller «Wavy cloak fern» (Mexico, Texas, Mellom-Amerika)
** *[[Astrolepis integerrima]]* (hybrid, USA)
* *[[Astrolepis cochisensis ssp. cochisensis]]* (USA, Mexico)
** *[[Astrolepis cochisensis ssp. chihuahuensis]]* (Mexico)
** *[[Astrolepis cochisensis ssp. arizonica]]* (USA, Mexico)
* *[[Astrolepis windhamii]]* (USA)

## Eksterne lenker
* 
* Bregnearter i Arizona
Ortignano Raggiolo

**Ortignano Raggiolo** er en kommune i Provinsen Arezzo i den italienske regionen Toscana.

Den grenser til kommunene Bibbiena, Castel Focognano, Castel San Niccolò, Loro Ciuffenna og Poppi.

## Frazioni

Kommunen omfatter følgende *[[frazione|frazioni]]*:

Badia a Tega, Raggiolo, San Piero in Frassino, Villa

## Severdigheter
*Chiesa di Sant'Antonio
*Chiesa dei Santi Margherita e Matteo
*Chiesa di San Michele

## Referanser


## Eksterne lenker
*
VM i turn 2005

Det 38. **[[verdensmesterskapet i turn]]** ble arrangert 21. til 27. november 2005, i Melbourne i Australia. 

## Resultater

### Herrer

#### Individuell mangekamp

*Obs.:* Frittstående (**Fr.**), Bøylehest (**Bøy.**), Ringer (**Ring.**), Hopp (**Hopp**), Skranke (**Skr.**), Svingstang (**Sv.st.**)

#### Skranke

#### Bøylehest

#### Svingstang

#### Solo

#### Hopp

#### Ringer

### Kvinner

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt
Pergine Valdarno

**Pergine Valdarno** er en bosetning (frazione) i kommunen Laterina Pergine Valdarno og en tidligere kommune i Provinsen Arezzo i den italienske regionen Toscana.

Pergine Valdarno opphørte som egen kommune i 2018.  

Nabokommunene var Bucine, Civitella in Val di Chiana, Laterina, Montevarchi og Terranuova Bracciolini.

## Frazioni

Kommunen omfattet følgende *[[frazione|frazioni]]*:

Montalto, Pieve a Presciano, Poggio Bagnoli, Ponticino

## Severdigheter
*Santuario di Santa Maria della Neve
*Chiesa di San Michele
*Chiesa di San Pietro a Presciano

## Vennskapsbyer

* Boujdur, Vest-Sahara
* Mimet, Frankrike, fra 1989
* Pergine Valsugana, Italia
## Referanser


## Eksterne lenker
*